Hjón verða aðalmenn í hreppsnefnd Skorradalshrepps Jón E Einarsson , bóndi í Mófellsstaðakoti , hlaut flest atkvæði í óbundinni kosningu sem fram fór í Skorradalshreppi í dag . Tvö síðustu ár var hann varaoddviti hreppsins . Alls voru 48 á kjörskrá , en 40 nýttu atkvæðarétt sinn sem samsvarar 83,3% kjörsókn . Fremur mjótt var munum í atkvæðagreiðslunni . Jón var efstur meðal aðalmanna með 24 atkvæði , Sigrún Þormar var í öðru sæti með 23 atkvæði , Árni Hjörleifsson og Pétur Davíðsson urðu í 3. - 4. sæti með 20 atkvæði og Fjóla Benediktsdóttir varð í því fimmta með 19 atkvæði . Jón Eiríkur og Fjóla eru hjón og munu bæði sitja í hreppsnefnd næsta kjörtímabil . Meðal varamanna var Ástríður Guðmundsdóttir efst með 24 atkvæði , Guðrún J. Guðmundsdóttir varð í öðru sæti með 22 , Jón Friðrik Snorrason varð í því þriðja með 17 , K. Hulda Guðmundsdóttir varð í fjórða sæti með 15 atkvæði og Kristján Ottó Hreiðarsson varð í því fimmta með 13 atkvæði .